**Szikszó Város Önkormányzat**

**Pénzügyi, Gazdasági és Városfejlesztési Bizottság**

**Szám: SZ/255-5/2020.**

**JEGYZŐKÖNYV**

Készült: 2020. július 14. napján 15.00 órakor a Szikszói Közös Önkormányzati Hivatal I. emeleti tárgyalójában megtartott Pénzügyi**,** Gazdasági és Városfejlesztési Bizottság ülésén.

**Jelen vannak: Pénzügyi, Gazdasági és Városfejlesztési Bizottság részéről:**

dr. Gulyásné dr. Kerekes Rita elnök

Stelmach Mariann tag

Farkas Sándor tag

Fehér Balázs tag

**Szikszói Közös Önkormányzati Hivatal részéről:**

Battáné dr. Tóth Zita jegyző

Kriván Ildikó gazdálkodási osztályvezető

dr. Gulyásné dr. Kerekes Rita bizottsági elnök köszönti a jelenlévőket. Bejelenti, hogy az ülés határozatképes, azt megnyitja. Jegyzőkönyv hitelesítő személyére tesz javaslatot Stelmach Mariann bizottsági tag személyében. A Pénzügyi Bizottság a jegyzőkönyv hitelesítőre tett javaslatot – 4 fő van jelen a szavazásnál – egyhangúlag 4 igen szavazattal elfogadta. A jegyzőkönyvet Juhász Lilla a Szikszói Közös Önkormányzati Hivatal dolgozója vezeti.

dr. Gulyásné dr. Kerekes Rita bizottsági elnök javaslatot tesz az ülés napirendjére az alábbiak szerint:

NAPIREND:

1./ Szikszói Közös Önkormányzati Hivatal 2019. évi költségvetésének végrehajtása

2./A Szikszói Közös Önkormányzati Hivatal Szervezeti és Működési Szabályzatának elfogadása

3./ A SIXO Tender Kft. 2019. évben végzett tevékenységéről, valamint a 2019. évi közfoglalkoztatási programok megvalósulásáról szóló beszámolójának elfogadása

4./ Szikszó Város Önkormányzat 2019. évi költségvetésének előirányzat módosítása

5./ Rendelet Szikszó Város Önkormányzat 2019. évi költségvetése végrehajtásáról

6./ Éves ellenőrzési jelentés és az összefoglaló éves ellenőrzési jelentés 2019. évről

7./ Rendelet elfogadása a helyi címer és zászló alapításáról és használatának rendjéről, valamint a településnév használatának rendjéről

8./Szikszó Város Önkormányzatának Szervezeti és Működési Szabályzatáról szóló 13/2019.(X.21.) számú önkormányzati rendeletének módosításáról

9./A szociális ellátások helyi szabályairól szóló 28/2011.(XII.02.) számú önkormányzati rendelet módosítása

10./ Döntés a „Szikszó-jegy” kibocsátásával kapcsolatban

11./Döntés TOP-1.1.1-15-BO1-2016-00007 azonosító számú, „Új iparterület kialakítása Szikszón a vállalkozások versenyképességének javítása, valamint a foglalkoztatás elősegítése céljából” című pályázat keretében kialakítandó ipari park megvalósítási helyszínének megváltoztatásról, új helyszín elfogadásáról.

12./ Helyi Esélyegyenlőségi Program felülvizsgálata

13./ Döntés a Szikszó belterület 571/A helyrajzi számú ingatlanra bejegyzett elővásárlási jogról történő lemondásról

14./ Önkormányzati feladatellátást szolgáló fejlesztésre pályázat benyújtása.

Zárt ülés:

1./ Döntés az önkormányzat tulajdonában lévő 3800 Szikszó, Kassai út. 57.1/5 szám alatti, és a Kassai u. 46. (3. ajtó) szám alatti „szociális” bérlakásokkal kapcsolatban

2./ Döntések a SIXO Fejlesztési Kft. önkormányzati tulajdonban lévő gazdasági társasággal kapcsolatban

* Egyebek

A bizottság a napirendre vonatkozó javaslatot – 4 fő van jelen a szavazásnál – egyhangúlag 4

igen szavazattal elfogadta és a fenti napirend szerint tartja ülését.

**NAPIREND:**

1./ Szikszói Közös Önkormányzati Hivatal 2019. évi költségvetésének végrehajtása

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol. Szeretné megkérdezni a gazdálkodási osztályvezetőt arról, hogy van-e olyan kirívó dolog, amely kiemelésre kell, hogy kerüljön a közös hivatal zárszámadásával kapcsolatban?

Kriván Ildikó osztályvezető: nincs olyan kirívó eset, amelyet ki lehetne emelni. Kiegészítésül elmondja, hogy pénzügyi szempontból, az Államkincstár jóváhagyta már az előző évi költségvetés végrehajtását.

dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 42/2020.(VI1.14.) PüGVB Határozat**

**Tárgy: Szikszói Közös Önkormányzati Hivatal 2019. évi költségvetésének végrehajtása**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy a Szikszói Közös Önkormányzati Hivatal 2019. évi költségvetésének végrehajtását, 187.748.944.-Ft bevétellel és 187.656.052.- Ft kiadással az előterjesztésnek megfelelően hagyja jóvá.

Felelős: a bizottság elnöke

Határidő: a következő bizottsági ülés

2./A Szikszói Közös Önkormányzati Hivatal Szervezeti és Működési Szabályzatának elfogadása

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol.

dr. Piskóti István alpolgármester: az építésügy helyett alakult új osztály?

Battáné dr. Tóth Zita jegyző: nem alakult új osztály, az építési osztály szűnt meg, mert a feladata átkerült a kormányhivatalhoz márciustól.

dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 43/2020.(VI1.14.) PüGVB Határozat**

**Tárgy: A Szikszói Közös Önkormányzati Hivatal Szervezeti és Működési Szabályzatának módosítása**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy elfogadja a Szikszói Közös Önkormányzati Hivatal Szervezeti és Működési Szabályzatának módosítását az előterjesztés mellékletét képező tartalommal.

Felelős: a bizottság elnöke

Határidő: a következő bizottsági ülés

3./ A SIXO Tender Kft. 2019. évben végzett tevékenységéről, valamint a 2019. évi közfoglalkoztatási programok megvalósulásáról szóló beszámolójának elfogadása

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol. A műszaki tartalmát tekintve a Városüzemeltetési Bizottság kielemezhette a beszámolót. Más szempontból azonban van-e olyan kérdés, amely felmerülhet?

Kriván Ildikó osztályvezető: havi 6,5 millió forint körüli összeget utaltak havonta tavaly is a dolgozók bérének fedezésére.

Fehér Balázs bizottsági tag: a beszámolóban 36 millió Ft összegű eszközbeszerzést lát, és a beszámolóból az nem derül ki, hogy mire lett fordítva. Másrészt, folyamatos probléma a csapadékvíz elvezetése, de erre a célra nincs beadva pályázat. Ezt nem érti.

dr. Piskóti István alpolgármester: a belvíz elvezetése nagy probléma, de arra egy nagyobb költségvetésű pályázatot kellene benyújtani. A tervek készítése folyamatban van.

Fehér Balázs bizottsági tag: annyi értelme volna, mint az aszfaltozásnak, amelyhez gépet vettek a Start munkaprogram keretében.

dr. Gulyásné dr. Kerekes Rita bizottsági elnök: az, hogy milyen programra pályázik a cég, azt nem az ügyvezető dönti el, hanem az önkormányzat.

Fehér Balázs bizottsági tag: nem tudja elhinni, hogy miért csak 5 fűkaszával rendelkeznek.

Stelmach Mariann bizottsági tag: abban van még lehetőség lépni, hogy az éven eredményt tudjanak elérni?

Sváb Antal polgármester: ebben az évben már nem lehet módosítani. Viszont az év végére, október felé már dönteni kell a következő évi Start program teveiről.

dr. Piskóti István alpolgármester: a Képviselő-testület döntést is hozhatna a Start program következő évi terveiről.

dr. Gulyásné dr. Kerekes Rita bizottsági elnök: a beszámolóban a templom parkolója is szerepel, tudomása szerint azt nem a Tender valósította meg.

Fehér Balázs bizottsági tag: azt sem érti, hogy miért a Tender Kft. pályázik a hosszabb időtartamú közmunkaprogramra.

Kriván Ildikó osztályvezető: az előző vezetés döntése volt, de a költségvetés tervezésénél már szóba került, hogy jobb lenne, ha az önkormányzat pályázna.

dr. Gulyásné dr. Kerekes Rita bizottsági elnök: a következő évben ismét a képviselő-testület dönt arról, hogy ki adja be a pályázatot. Az adminisztrációt tekintve, ez a változás milyen terhet jelentene az önkormányzatra nézve?

Kriván Ildikó osztályvezető: a könyvelésen a számlák feldolgozása, valamint a bérszámfejtés jelentene többlet feladatot az önkormányzatnak, de ezt meg tudnák oldani. Az ÁFA miatt is célszerűbb lenne, ha az önkormányzat pályázna.

Battáné dr. Tóth Zita jegyző: a mezőgazdasági programnál is problémát okozott az, hogy a területalapú támogatást nem tudta az önkormányzat lehívni, mert nem nála van a program.

dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 44/2020.(VI1.14.) PüGVB Határozat**

**Tárgy: A SIXO Tender Nonprofit Kft. 2019. évi tevékenységéről szóló beszámolójának elfogadása**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy fogadja el a SIXO Tender Nonprofit Kft. 2019. évről szóló egyszerűsített éves beszámolóját.

Felelős: a bizottság elnöke

Határidő: a következő bizottsági ülés

4./ Szikszó Város Önkormányzat 2019. évi költségvetésének előirányzat módosítása

dr. Gulyásné dr. Kerekes Rita bizottsági elnök: ismerteti az előterjesztés tartalmát. Nagy változást a központi költségvetési támogatásnál látott.

Kriván Ildikó osztályvezető: azon a részen is van változás, de 64 millió Forint módosítás keletkezett a szennyvíz-, és ivóvíz-ártámogatás tekintetében, amely minden évben más összeg és nem lehet előre tervezni a költségvetés tervezésekor. A pályázatok Áfája miatt, valamint a pénzmaradványok miatt is kellett módosítani.

dr. Gulyásné dr. Kerekes Rita bizottsági elnök: köszöni a tájékoztatást.

Egyéb hozzászólás, módosító javaslat nem volt, dr. Gulyásné dr. Kerekes Rita bizottsági elnök szavazásra teszi fel a rendelet-tervezetet, melyet a Bizottság – 4 fő van jelen a szavazásnál – egyhangúlag 4 igen szavazattal elfogadásra javasol a Képviselő-testületnek:

|  |  |  |  |  |
| --- | --- | --- | --- | --- |
| **SZIKSZÓ VÁROS ÖNKORMÁNYZAT KÉPVISELŐ-TESTÜLETÉNEK** | | | | |
| **..../2020.(........)ÖNKORMÁNYZATI RENDELETE** | | | | |
| **Az önkormányzat 2019. évi költségvetéséről szóló 2/2019.(II.14.)** | | | | |
| **önkormányzati rendelet módosításáról** | | | | |
|  |  |  |  |  |
| Szikszó Város Önkormányzatának képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el: | | | | |
|  |  |  |  |  |
| **1.§** | | | | |
|  |  |  |  |  |
| Eredeti bevételi főösszeg: 2.879.000.000.-Ft | | | | |
| Eredeti kiadási főösszeg: 2.879.000.000.-Ft | | | | |
|  |  |  |  |  |
| A rendelet további §-ai az alábbi összegekre változtatják a főösszeget: | | | | |
| - bevételi főösszeg: 3.623.673.121.-Ft | | | | |
| - kiadási főösszeg: 3.623.673.121.-Ft | | | | |
|  |  |  |  |  |
| **2.§** | | | | |
|  |  |  |  |  |
| **Önkormányzat előirányzat módosításai** | | | | |
|  |  |  |  |  |
| **Rovat** | **Megnevezés** | **Eredeti előirányzat** | **Aktuális módosítás** | **Módosított előirányzat** |
| **MŰKÖDÉSI BEVÉTELEK JOGCÍMEI** | | | | |
| B111. | Helyi önkormányzatok működésének általános támogatása | 105 590 878 | 4 784 325 | 110 375 203 |
| B112. | Települési önk. egyes köznevelési támogatás | 92 123 367 | 3 438 133 | 95 561 500 |
| B113. | Települési önk. szociális, gyermekjóléti és gyermekétkeztetési feladatainak támogatása | 139 149 206 | 22 497 736 | 161 646 942 |
| B114. | Települési önk. kulturális feladatainak támogatása | 6 789 310 | 964 781 | 7 754 091 |
| B115. | Működési célú központosított előirányzatok | 0 | 64 515 640 | 64 515 640 |
| B116. | Helyi önkormányzatok kiegészítő támogatásai |  | 0 |  |
| B12. | Elvonások és befizetések bevételei | 0 | 0 | 0 |
| B13. | Működési célú garancia- és kezességvállalásból származó megtérülések államháztartáson belülről | 0 | 0 | 0 |
| B14. | Működési célú visszatérítendő támogatások, kölcsönök visszatérülése államháztartáson belülről | 0 | 53 915 162 | 53 915 162 |
| B15. | Működési célú visszatérítendő támogatások, kölcsönök igénybevétele államháztartáson belülről | 0 | 0 | 0 |
| B16. | Egyéb működési célú támogatások bevételei államháztartáson belülről | 87 699 090 | 173 309 810 | 261 008 900 |
| **B1.** | **Működési célú támogatások államázt.-on belülről összesen** | **431 351 851** | **323 425 587** | **754 777 438** |
| **B3.** | **Közhatalmi bevételek összesen** | **688 000 000** | **434 708 465** | **1 122 708 465** |
| B401. | Készletértékesítés ellenértéke | 6 000 000 | 2 757 373 | 8 757 373 |
| B402. | Szolgáltatások ellenértéke | 57 125 000 | 18 794 441 | 75 919 441 |
| B403. | Közvetített szolgáltatások ellenértéke | 4 500 000 | 585 089 | 5 085 089 |
| B404. | Tulajdonosi bevételek | 96 042 188 | -32 010 459 | 64 031 729 |
| B405. | Ellátási díjak | 350 000 | 103 499 | 453 499 |
| B406. | Kiszámlázott általános forgalmi adó | 103 254 960 | 2 757 312 | 106 012 272 |
| B407. | Általános forgalmi adó visszatérülése | 179 285 654 | -176 087 654 | 3 198 000 |
| B408. | Kamatbevételek |  | 1 119 | 1 119 |
| B409. | Egyéb pénzügyi műveletek bevételei | 0 | 0 | 0 |
| B410. | Biztosító által fizetett kártérítés (B410) | 0 | 0 | 0 |
| B411. | Egyéb működési bevételek (>=213+214) (B411) | 5 000 000 | -3 993 467 | 1 006 533 |
| **B4.** | **Működési bevételek összesen** | **451 557 802** | **-187 092 747** | **264 465 055** |
| B61. | Működési célú garancia- és kezességvállalásból származó megtérülések államháztartáson kívülről | 0 | 0 | 0 |
| B62. | Működési célú visszatérítendő támogatások, kölcsönök visszatérülése az Európai Uniótól | 0 | 0 | 0 |
| B63. | Működési célú visszatérítendő támogatások, kölcsönök visszatérülése kormányoktól és más nemzetközi szervezetektől | 0 | 0 | 0 |
| B64. | Működési célú visszatérítendő támogatások, kölcsönök visszatérülése államháztartáson kívülről | 13 740 000 | 70 054 014 | 83 794 014 |
| B65. | Egyéb működési célú átvett pénzeszközök | 7 458 803 | 10 928 085 | 18 386 888 |
| **B6.** | **Működési célú átvett péneszközök összesen** | **21 198 803** | **80 982 099** | **102 180 902** |
| ***A.*** | **MŰKÖDÉSI KÖLTSÉGVETÉSI BEVÉTELEK ÖSSZESEN (B1.+...+B6.)** | **1 592 108 456** | **652 023 404** | **2 244 131 860** |
| B811. | Hitel-, és kölcsönfelvétel államháztartáson kívülről |  | 0 |  |
| B812. | Belföldi értékpapírok bevételei | 0 | 0 | 0 |
| B813. | Maradvány igénybevétele | 920 119 734 | 148 065 200 | 1 068 184 934 |
| B814. | Államháztartáson belüli megelőlegezések | 0 | 0 |  |
| B815. | Államháztartáson belüli megelőlegezések törlesztése | 0 | 0 | 0 |
| B816. | Központi, irányíító szervi támogatás | 354 755 209 | 33 345 453 | 388 100 662 |
| B817. | Betétek megszüntetése | 0 | 0 | 0 |
| **B.** | **MŰKÖDÉSI FINANSZÍROZÁSI BEVÉTELEK ÖSSZESEN (B811.+…+B817.)** | **1 274 874 943** | **181 410 653** | **1 456 285 596** |
| **C.** | **MŰKÖDÉSI BEVÉTELEK MINDÖSSZESEN (A+B)** | **2 866 983 399** | **833 434 057** | **3 700 417 456** |
| **FELHAMOZÁSI BEVÉTELEK JOGCÍMEI** | | | | |
| B21. | Felhalmozási célú önkormányzati támogatások | 0 | 54 000 000 | 54 000 000 |
| B22. | Felhalmozási célú garancia- és kezességvállalából származó megtérülések államháztartáson belülről | 0 | 0 | 0 |
| B23. | Felhalmozási célú visszatérítendő támogatások, kölcsönök visszatérülése államháztartáson belülről | 0 | 0 |  |
| B24. | Felhalmozási célú visszatérítendő támogatások, kölcsönök igénybevétele államháztartáson belülről | 0 | 0 | 0 |
| B25. | Egyéb felhalmozási célú támogatások bevételei államháztartáson belülről | 102 373 303 | -102 088 435 | 284 868 |
| **B2.** | **Felhalmozási célú támogatások államháztartáson belülről összesen** | **102 373 303** | **-48 088 435** | **54 284 868** |
| B51. | Immateriális javak értékesítése | 0 | 0 | 0 |
| B52. | Ingatlanok értékesítése | 264 398 507 | -7 329 048 | 257 069 459 |
| B53. | Egyéb tárgyi eszközök értékesítése | 0 | 2 000 | 2 000 |
| B54. | Részesedések értékesítése | 0 | 0 |  |
| B55. | Részesedések megszűnéséhez kapcsolódó bevételek | 0 | 0 | 0 |
| **B5.** | **Felhalmozási bevételek összesen** | **264 398 507** | **-7 327 048** | **257 071 459** |
| B71. | Felhalmozási célú garancia- és kezességvállalából származó megtérülések államháztartáson kívülről | 0 |  |  |
| B72. | Felhalmozási célú visszatérítendő támogatások, kölcsönök visszatérülése államháztartáson kívülről | 0 |  | 0 |
| B73. | Egyéb felhalmozási célú átvett pénzeszközök | 0 | 0 |  |
| B74. | Felhalmozási célú visszatérítendő támogatások, kölcsönök visszatérülése államháztartáson kívülről | 0 | 0 |  |
| B75. | Egyéb felhalmozási célú átvett pénzeszközök |  |  |  |
| **B7.** | **Felhalmozási célú átvett pénzeszközök** | **0** | **0** | **0** |
| ***D.*** | **FELHALMOZÁSI KÖLTSÉGVETÉSI BEVÉTELEK ÖSSZESEN (B2.+B5.+B7.)** | **366 771 810** | **-55 415 483** | **311 356 327** |
| B811. | Hitel-, és kölcsönfelvétel államháztartáson kívülről |  | 0 | 0 |
| B812. | Belföldi értékpapírok bevételei | 0 | 0 | 0 |
| B813. | Maradvány igénybevétele | 0 | 0 | 0 |
| B814. | Államháztartáson belüli megelőlegezések | 0 | 0 | 0 |
| B815. | Államháztartáson belüli megelőlegezések törlesztése | 0 | 0 | 0 |
| B816. | Központi, irányíító szervi támogatás | 0 | 0 | 0 |
| B817. | Betétek megszüntetése | 0 | 0 | 0 |
| ***E.*** | **FELHALMOZÁSI FINANSZÍZOZÁSI BEVÉTELEK (B811… +B817.)** | **0** | **0** | **0** |
| **F.** | **FELHALMOZÁSI BEVÉTELEK MINDÖSSZESEN (D+E)** | **366 771 810** | **-55 415 483** | **311 356 327** |
| **G.** | **BEVÉTELEK MINDÖSSZESEN (C+F)** | **3 233 755 209** | **778 018 574** | **4 011 773 783** |
| **MŰKÖDÉSI KIADÁSOK JOGCÍMEI** | | | | |
| K1. | K1. Személyi juttatás | 369 687 527 | 169 943 298 | 539 630 825 |
| K2. | K2. Munkaadót terhelő járulékok és szoc. hozzájár. adó | 73 121 847 | 14 222 467 | 87 344 314 |
| K3. | K3. Dologi kiadások | 522 240 858 | 168 769 971 | 691 010 829 |
| K4. | K4. Ellátottak pénzbeli juttatásai | 77 200 000 | 6 000 000 | 83 200 000 |
| K5. | K5. Egyéb működési kiadások összesen | 326 533 343 | 146 321 676 | 472 855 019 |
|  |  |  | 0 | 0 |
|  |  |  | 0 | 0 |
| **H.** | **MŰKÖDÉSI KÖLTSÉGVETÉSI KIADÁSOK ÖSSZESEN (K1.+…+K5.)** | **1 368 783 575** | **505 257 412** | **1 874 040 987** |
| K911. | K911. Hitel-, kölcsöntörlesztés államháztartáson kívülre |  | 0 |  |
| K912. | K912. Belföldi értékpapírok kiadásai | 0 | 0 | 0 |
| K913. | K913. Államháztartáson belüli megelőlegezések folyóstása | 0 | 0 | 0 |
| K914. | K914. Államháztartáson belüli megelőlegezések visszafizetése | 0 | 12 451 336 | 12 451 336 |
| K915. | K915. Központi, irányítószervi támogatás folyósítása | 354 755 209 | 33 345 453 | 388 100 662 |
| K916. | K916. Péneszközök betétként elhelyezése | 0 | 0 | 0 |
| K917. | K917. Pénzügyi lízing kiadásai | 0 | 0 | 0 |
| ***I.*** | **MŰKÖDÉSI FINANSZÍZOZÁSI KIADÁSOK (K911+…K917.)** | **354 755 209** | **45 796 789** | **400 551 998** |
| **J.** | **C. MŰKÖDÉSI KIADÁSOK MINDÖSSZESEN (H+I)** | **1 723 538 784** | **551 054 201** | **2 274 592 985** |
| **FELHALMOZÁSI KIADÁSOK JOGCÍMEI** | | | | |
| K6. | K6. Beruházások | 1 303 075 515 | 78 361 297 | 1 381 436 812 |
| K7. | K7. Felújítások | 185 140 910 | 129 603 076 | 314 743 986 |
| K8. | K8. Egyéb felhalmozási kiadások | 18 000 000 | 18 000 000 | 36 000 000 |
| ***K.*** | **FELHALMOZÁSI KÖLTSÉGVETÉSI KIADÁSOK ÖSSZESEN (K6.+K7.+K8.)** | **1 506 216 425** | **225 964 373** | **1 732 180 798** |
| K.8 | Általános tartalék |  | 0 |  |
|  | Céltartalék |  | 0 |  |
| ***L.*** | **TARTALÉKOK** | **0** | 0 | **0** |
| K911. | K911. Hitel-, kölcsöntörlesztés államháztartáson kívülre | 4 000 000 | 1 000 000 | 5 000 000 |
| K912. | K912. Belföldi értékpapírok kiadásai | 0 | 0 | 0 |
| K913. | K913. Államháztartáson belüli megelőlegezések folyóstása | 0 | 0 | 0 |
| K914. | K914. Államháztartáson belüli megelőlegezések visszafizetése |  | 0 | 0 |
| K915. | K915. Központi, irányítószervi támogatás folyósítása | 0 | 0 | 0 |
| K916. | K916. Péneszközök betétként elhelyezése | 0 | 0 | 0 |
| K917. | K917. Pénzügyi lízing kiadásai | 0 | 0 | 0 |
| ***M.*** | **FELHALMOZÁSI FINANSZÍZOZÁSI KIADÁSOK (K911+…K917.)** | **4 000 000** | **1 000 000** | **5 000 000** |
| **N.** | **FELHALMOZÁSI KIADÁSOK MINDÖSSZESEN (K+L)** | **1 510 216 425** | **226 964 373** | **1 737 180 798** |
| **O.** | **KIADÁS MINDÖSSZESEN (J+N)** | **3 233 755 209** | **778 018 574** | **4 011 773 783** |
|  |  |  |  |  |
| **3.§** | | | | |
|  |  |  |  |  |
| A rendelet 2020. . napján lép hatályba és a hatályba lépését követő napon hatályát veszti. | | | | |

5./ Rendelet Szikszó Város Önkormányzat 2019. évi költségvetése végrehajtásáról

dr. Gulyásné dr. Kerekes Rita bizottsági elnök: ismerteti az előterjesztés tartalmát.

Kriván Ildikó osztályvezető: a költségvetés tervezésekor részletesen elemezték a költségsorokat, nem tudja kiegészíteni.

dr. Gulyásné dr. Kerekes Rita bizottsági elnök: a kistérség települései részt vállalnak a fizetésből?

Kriván Ildikó osztályvezető: vannak olyan települések, akik nagyobb összeggel tartoznak.

Stelmach Marianna bizottsági tag: nem lehetne kizárni őket?

Kriván Ildikó osztályvezető: a feladatot nem tudná kevesebből ellátni, erre csak akkor jönnek rá, amikor már kiléptek. Szikszó eddig minden problémát megoldott, így kevésbé érdekli őket a társulás pénzügyi helyzete.

dr. Gulyásné dr. Kerekes Rita bizottsági elnök: a társulás valamelyik ingatlanára nem lehet ráterhelni?

Kriván Ildikó osztályvezető: nincsen más ingatlana a társulásnak a szociális központon kívül.

Farkas Sándor bizottsági tag: a Rákóczi Leader milyen összeggel tartozik?

Kriván Ildikó osztályvezető: a Rákóczi Leader kétszer 18 millió Forinttal tartozik az önkormányzatnak.

Sváb Antal polgármester: a Rákóczi Leader működése normalizálódott, lassan a támogatások kiutalásra kerülnek.

dr. Piskóti István alpolgármester: elmondja, hogy sajnos a munkaszervezet vezetői nehezen boldogulnak a feladattal.

Egyéb hozzászólás, módosító javaslat nem volt, dr. Gulyásné dr. Kerekes Rita bizottsági elnök szavazásra teszi fel a rendelet-tervezetet, melyet a Bizottság – 4 fő van jelen a szavazásnál – egyhangúlag 4 igen szavazattal elfogadásra javasol a Képviselő-testületnek:

**SZIKSZÓ vÁROS önkormányzata**

**képviselő-testületének**

**......../2020. (.........) önkormányzati rendelete**

**a 2019. évi pénzügyi terv végrehajtásáról**

Szikszó Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

(1) Az önkormányzat képviselő-testülete a 2019. évi költségvetés végrehajtásáról szóló zárszámadást

|  |  |
| --- | --- |
| **2.040.394.298.-Ft** | **Költségvetési bevétellel** |
|  |  |
| **2.048.202.262.-Ft** | **Költségvetési kiadással** |
| **-7.807.964.-Ft** | **költségvetési maradvánnyal** |

|  |  |
| --- | --- |
| **1.079.556.410.-Ft** | **Finanszírozási bevétellel** |
|  |  |
| **17.451.336.-Ft** | **Finanszírozási kiadással** |
| **1.062.105.074.-Ft** | **költségvetési maradvánnyal** |

|  |  |
| --- | --- |
| **3.119.950.708.-Ft** | **Összes teljesített bevétellel** |
|  |  |
| **2.065.653.598.-Ft** | **Összes teljesített kiadással** |

hagyja jóvá.

(1) Az önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el.

(2) A bevételek és kiadások, kiemelt előirányzatok, előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4.* *mellékletek* szerint fogadja el.

(3) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §**

A képviselő-testület az Önkormányzat 2019. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait a *3. és a 4. melléklet* szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5. melléklet* szerint fogadja el.

(3) Az önkormányzat, közös hivatal és a költségvetési szervek bevételi és kiadási előirányzatainak teljesítését a *6.1,….6.n. mellékletekben* foglaltaknak megfelelően hagyja jóvá.

(4) A képviselő-testület a költségvetési szervek maradványát és annak felhasználását a 7*. mellékletnek* megfelelően hagyja jóvá, illetve engedélyezi.

(5) A képviselő-testület az önkormányzat állami támogatását jogcímenként a 8*. mellékletnek* megfelelően hagyja jóvá.

**3. §**

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2020. évi előirányzatokon történő átvezetéséről gondoskodni kötelesek.

**4. §**

A képviselőtestület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**5. §**

Ez a rendelet 2020. ………………….-án lép hatályba.

6./ Éves ellenőrzési jelentés 2019. évről

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol. Van benne egy táblázat arról, hogy az intézkedések megvalósításából mi valósult meg. Amennyiben ez valós, akkor nincsen sok értelme a belső ellenőrzésnek.

Kriván Ildikó osztályvezető: a 2019-es ellenőrzés végrehajtására vonatkozóan korai lenne az intézkedés. A megállapításokra vonatkozó intézkedések közül, amelyek azonnal megoldhatók, azokat megteszik, amely pedig a jövőre vonatkozik, arra odafigyelnek. Például az utalványokra rá kell vezetniük a kötelezettségvállalás számát, arra odafigyelnek a közeljövőben. az előző év végén fogadja el a testület azt, hogy a következő évben mit fognak ellenőrizni. Intézmények tekintetében ebben az évben az óvoda tanügyi nyilvántartását és az étkezők nyilvántartását vizsgálta a cég. Erre azért volt szükség, mert az előtte való évben az ÁSZ átfogóan ellenőrizte és fogalmazott meg olyan hiányosságokat, amelyeket nehezen lehetett kivitelezni. Mivel egy Kft. végzi el az étkeztetést, ezért az önkormányzat belső ellenőre nem jogosult egy nem önkormányzati tulajdonú gazdasági társaság könyvelését ellenőrizni. Önkormányzatnál a 2018. évi zárszámadást ellenőrizte, ahol a mérlegtételeket minden esetben leltárral kell alátámasztani, amire nem minden esetben került sor. Ezeket megpróbálják pótolni. Az utalványrendeletek, amelyeket kinyomtatnak az ASP rendszerből, nem minden esetben tartalmazzák a kötelezettségvállalás sorszámát. A program nem jeleníti meg, ezentúl rá fogják írni kézzel.

dr. Gulyásné dr. Kerekes Rita bizottsági elnök köszöni a tájékoztatást, szavazásra teszi fel az előterjesztést, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 45/2020.(VI1.14.) PüGVB Határozat**

**Tárgy: Éves belső ellenőrzési jelentés 2019. évről**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy az önkormányzat 2019. évi éves ellenőrzési jelentésről szóló javaslatot tárgyalja meg, és azt az éves ellenőrzési jelentésre vonatkozó javaslat melléklete szerinti tartalommal hagyja jóvá.

Felelős: a bizottság elnöke

Határidő: a következő bizottsági ülés

7./ Rendelet elfogadása a helyi címer és zászló alapításáról és használatának rendjéről, valamint a településnév használatának rendjéről

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol. Tudomása szerint hasonló rendelet volt már.

Sváb Antal polgármester: a névhasználat miatt kellett azt a rendeletet hatályon kívül helyezni és új rendeletet alkotni.

dr. Piskóti István alpolgármester: van példa arra, hogy a település nevét jogtalanul használják.

Egyéb hozzászólás, módosító javaslat nem volt, dr. Gulyásné dr. Kerekes Rita bizottsági elnök szavazásra teszi fel a rendelet-tervezetet, melyet a Bizottság – 4 fő van jelen a szavazásnál – egyhangúlag 4 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZAT KÉPVISELŐ-TESTÜLETÉNEK  
…/2020.(…...) SZÁMÚ ÖNKORMÁNYZATI** **RENDELETE**

**a helyi címer és zászló alapításáról és használatának rendjéről, valamint a településnév használatának rendjéről**

Szikszó Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és i) pontjában meghatározott feladatkörében eljárva a következőket rendeli el:

**Az önkormányzat jelképei**

**1.§**

Az önkormányzat jelképei, mint a település történelmi múltjára utaló díszítő szimbólumok: a címer és a zászló.

**A címer leírása**

**2.§**

Az önkormányzat címere: kék színű csücsköstalpú pajzson zöld halmon ezüst színű madár áll, csőrében kétfelé ágazó ezüst színű szőlővenyigét tart, melyről jobb és bal felé egy-egy ezüst színű szőlőfürt csüng le, a pajzs felett hét ágú nyitott, arany és ezüst korona helyezkedik el kék és rubin berakásokkal. A csücsköstalpú pajzsot két zöld faág tartja, a pajzs alatt aranyszalag található SZIKSZÓ felirattal.

**A címer használatának köre és szabályai**

**3. §**

(1) Az önkormányzat címerét, mint díszítő és utaló jelképet használni lehet:

a) Az önkormányzat körpecsétjén, amely pecsétnyomó, illetőleg gumibélyegző. A pecsétnyomó esetében legkisebb 40 mm, gumibélyegző esetében legnagyobb 35 mm átmérőjű, megfelelő körirattal ellátva;

b) Az önkormányzat zászlaján és annak változatain;

c) Az önkormányzat szerveinek, a polgármesternek, a jegyzőnek készített levélpapírok fejlécén, illetve borítékján;

d) Az önkormányzat által kiadott díszokleveleken, emléklapokon, kitüntető vagy emlékérmeken;

e) A közös önkormányzati hivatal épületének bejáratánál, tanácskozótermében, és más protokolláris célt szolgáló helyiségeiben, a polgármester és jegyző irodáiban;

f) Az önkormányzat intézményei bejáratánál és vezetőinek irodáiban;

g) Az önkormányzat és szervei által megjelentetett, a település életével foglalkozó kiadványokon, meghívókon, emléktárgyakon;

h) A városba vezető utak mellett levő táblán

(2) Az önkormányzat címerével ellátott körpecsét az önkormányzat és más bel-, illetve külföldi önkormányzatok közötti kapcsolatokban protokolláris célból, illetőleg szerződések, megállapodások hitelesítésekor, valamint az önkormányzat belső működésével, és szervezeti felépítésével kapcsolatos rendelkezések, kitüntető oklevelek hitelesítésekor használható.

(3) Az önkormányzat címerével ellátott körpecsét hatósági eljárás során nem alkalmazható.

**4.§**

(1) A 3. § (1) bekezdésének g) pontjában meghatározottakon kívül más jogi személy, természetes személyek számára az általa készített kiadványokon, szórólapokon vagy jellegzetes terméken az önkormányzat címerének használatát - kérelemre - a jegyző javaslata alapján a polgármester engedélyezheti az önkormányzati hatósági ügyekre vonatkozó szabályok szerint.

(2) Kereskedelmi vagy reklámcélú felhasználás esetében a címer használatáért gyártási és forgalmazási díjat kell fizetni. A díj mértékét a jegyző javaslata alapján a polgármester állapítja meg.

(3) A díj megállapítása történhet egy összegben, havi vagy évi átalány formájában.

(4) A (3) bekezdésben szereplő átalány összege havi bontásban 1.000.-Ft-tól 50.000.-Ft-ig terjedhet.

**5.§**

(1) A címer használatára vonatkozó kérelemnek tartalmaznia kell:akérelmező megnevezését, címét,

1. a címerhasználat célját,
2. az előállítani kívánt mennyiséget (darabszámot),
3. a címer előállításának anyagát,
4. terjesztés, illetve forgalomba hozatal esetén ennek módját,
5. a használat időtartamát,
6. a címerrel díszítendő tárgy mintapéldányát (rajzát, fényképmásolatát stb.),
7. a felhasználásért felelős személy megnevezését,

(2) A címer használatára vonatkozó engedélynek tartalmaznia kell:

1. az engedélyes megnevezését és címét,
2. azelőállítás anyagát,
3. az engedélyezett felhasználás célját,
4. azelőállításra engedélyezett mennyiséget,
5. a felhasználás idejét, illetőleg az engedély érvényességének időtartamát,
6. a terjesztés, a forgalomba hozatal módjára vonatkozó esetleges kikötéseket,
7. a címer felhasználásáért felelős személy megnevezését,
8. amennyiben a címer használatáért díjat kell fizetni, a díj összegét.

(3) A kiadott engedélyekről a közös önkormányzati hivatal nyilvántartást vezet.

(4) Az engedély kiadását meg kell tagadni, ha a jelen rendelet 6.§-ában foglaltak betartása nem biztosított, vagy a címer tervezett használata a település nevét sértené.

(5) A kiadott engedélyt a polgármester visszavonhatja, ha a címer használata az engedélyben foglaltaktól eltérően, vagy a település hírnevét- illetőleg a címer szimbolikus jellegét sértő módon történik.

6.§

(1) Az önkormányzat címerének kicsinyítése csak olyan mértékű lehet, hogy az ne sértse a hiteles ábrázolást.

(2) Amennyiben nincs lehetőség az önkormányzat címerének eredeti színben való ábrázolására, akkor az csak a hordozó tárgy anyagának (fém, fa, bőr, kerámia stb.) színében, de a heraldika általános szabályainak és színeinek megtartásával történhet.

**A zászló leírása  
7.§**

(1) A zászlólap — 2:1 arányú, fekvő formátumú, 100 x 200 cm-es - fehér zászlóselyem, a zászlórúd felőli oldal kivételével oldalán 10 cm szélességű kék farkasfoggal.. Az önkormányzat címere a zászlólap közepén - színes megjelenítéssel, mindkét oldalon hímzéssel - foglal helyet

(2) Az önkormányzat zászlaja a közös önkormányzati hivatal tanácskozótermében kerül elhelyezésre.

**A zászló használata**

**8**.**§**

(1) A zászló lobogó formájában is használható. A zászló, illetve lobogó, vagy annak méretarányos változatai használhatók:

a) hivatalos állami ünnepek alkalmával, a Magyar Köztársaság zászlajával együtt,

b) a település életében jelentős események, ünnepségek és rendezvények alkalmából, más hivatalos zászlókkal együtt,

c) a képviselő-testület ülései alkalmával önállóan az ülés helyszínén,

d) nemzeti, megyei, illetőleg helyi gyászesemény alkalmával a fekete zászlóval együtt, félárbocra eresztve,

e) minden, a településsel Összefüggő, vagy az önkormányzat részvételével rendezett eseményen.

f) a kötelező zászlóhasználatra kijelölt középületeken a magyar nemzeti színű lobogó mellett - állandó használatra - ki kell rakni Szikszó város zászlaját is.

(2) A zászló előállításának engedélyezésére a címerre vonatkozó szabályokat kell alkalmazni.

**A településnév használata**

**9.§**

1. Szikszó Városának jogos, megalapozott érdeke fűződik ahhoz, hogy a település nevét méltatlanul és jogtalanul senki ne használja.

(2) A Szikszó településnév és ennek bármely toldalékos, valamint olyan formája, amely a Szikszó településnévhez fonetikailag (kiejtés alapján) megtévesztően hasonló, csak Képviselő-testület engedélyével használható:

1. létesítmény elnevezésében, gazdasági vállalkozás, civil-, vagy bármely egyéb szervezet elnevezésében, üzleti nyomtatványon, védjegyen, szabadalom címében,
2. áruminta és áru jelzésen, emblémán, jelvényen, kiadványon, dísz-, vagy emléktárgyon, egyéb termékeken,
3. sajtótermék címfeliratában – a jogszabály által meghatározott keretek között -  internetes portál létrehozásához domain névben,
4. kulturális és egyéb szervezett rendezvény megnevezésében.

(3) Nem engedélyköteles:

1. az a névhasználat, ami jogszabályon alapul,
2. az önkormányzat által alapított intézmények, gazdasági társaságok, egyéb szervezetek névhasználata.

(4) A településnév használatára irányuló kérelmet illeték- és díjmentesen, írásban lehet benyújtani a Képviselő-testület részére, a településnév használatáért nem kell díjat fizetni.

(5) A településnév használatát

a) azon szervezetek kérhetik, melyeknek székhelye vagy telephelye Szikszón található,

b) olyan jogi személyek, és jogi személyiség nélküli gazdasági társaságok kérhetik, amelyeknek székhelye Szikszó közigazgatási területén van, vagy kérelmükben valószínűsítik a településsel való kapcsolat, illetve a településhez való kötődés indokoltságát.

(6)  A kérelemnek tartalmaznia kell:

1. a kérelmező nevét (megnevezését) székhelyét, címét, telephelyét,
2. a szervezet létesítő okiratának másolati példányát,
3. a településnév tervezett használatának célját és módját,
4. használat időtartamát.

(7) A névhasználatról szóló engedélynek tartalmaznia kell:

1. a jogosult nevét, megnevezését, és székhelyét, címét, telephelyét,
2. az engedélyezett névhasználat célját és módját,
3. az engedély érvényességének időtartamát,
4. az engedélyezett név felvételével és használatával kapcsolatos egyéb kikötéseket.

(8) A kiadott engedély érvényességi ideje szólhat:

1. a tevékenység folytatásának időtartamára,
2. a kérelmező működési idejének időtartamára,
3. meghatározott időpontig vagy feltétel bekövetkeztéig történő felhasználásra,
4. egy alkalomra,
5. határozatlan időre.

(9) Az engedély kiadása megtagadható, ha:

1. a használat vagy annak célja, módja és körülményei Szikszó Város Önkormányzatának vagy a település lakosságának jogát, jogos érdekét sértené, vagy veszélyeztetné,
2. a használat, az alkalmazás módja vagy körülményei a közízlést sérti,
3. ugyanazon vagy hasonló tevékenység gyakorlásához már engedély került kiadásra a névhasználat tekintetében,
4. ugyanazon vagy hasonló nevet valaki már jogszerűen használja

(10)  A kiadott engedélyt vissza lehet vonni, ha a felhasználó az engedélyben meghatározott feltételeket, előírásokat megsérti.

(11) A kiadott engedélyt vissza kell vonni, ha

1. a használat vagy annak célja, módja és körülményei Szikszó Város Önkormányzatának vagy a település lakosságának jogát, jogos érdekét sérti, vagy veszélyezteti,
2. a használat, az alkalmazás módja vagy körülményei a közízlést sérti,
3. az engedélyes Szikszó nevet nem az engedélyben meghatározott módon, formában, illetve célra használja.

(12) A településnév használatának engedélyezéséről, az engedély elutasításáról, a névhasználat jogának visszavonásáról a Képviselő-testület dönt. A kiadott engedélyekről a Szikszói Közös Önkormányzati Hivatal nyilvántartást vezet.

(13) Amely szervezet a település nevét e rendelet hatályba lépése előtt felvette a Képviselő-testület által utólagos engedélyezés iránti kérelem benyújtására kötelezhető. E rendelet hatálybalépése előtt felvett településnév használatot a Képviselő-testület a jövőre nézve megtilthatja, ha

1. a használat vagy annak célja, módja és körülményei Szikszó Város Önkormányzatának vagy a település lakosságának jogát, jogos érdekét sértené, vagy veszélyeztetné,
2. a használat, az alkalmazás módja vagy körülményei a közízlést sérti,
3. ugyanazon vagy hasonló nevet valaki - jogszerűen - korábbi időponttól használ.

**Záró rendelkezések**

10. § (1) Ezen rendelet a kihirdetését követő napon lép hatályba.

(2) Hatályát veszti Szikszó Város Önkormányzata Képviselő-testületének a helyi címer és zászló alapításáról és használatának rendjéről szóló 36/2017.(XII.18.) számú rendelete.

8./Szikszó Város Önkormányzatának Szervezeti és Működési Szabályzatáról szóló 13/2019.(X.21.) számú önkormányzati rendeletének módosításáról

dr. Gulyásné dr. Kerekes Rita bizottsági elnök: ismerteti az előterjesztés tartalmát, melyet elfogadásra javasol.

Egyéb hozzászólás, módosító javaslat nem volt, dr. Gulyásné dr. Kerekes Rita bizottsági elnök szavazásra teszi fel a rendelet-tervezetet, melyet a Bizottság – 4 fő van jelen a szavazásnál – egyhangúlag 4 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2020.(…...) számú önkormányzati rendelete**

**Szikszó Város Önkormányzatának Szervezeti és Működési Szabályzatáról szóló 13/2019.(X.21.) számú önkormányzati rendeletének módosításáról**

Szikszó Város Önkormányzatának Képviselő-testülete a Magyarország Alaptörvénye 32. cikk (2) bekezdésében biztosított jogalkotói jogkörében eljárva, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**2.§**

A rendelet 1. számú melléklete az alábbiak szerint módosul:

**„A Szikszói Kistérségi Többcélú Társulásra átruházott hatáskörök:**

a) orvosi ügyeleti feladatellátás megszervezése és működtetése

b) a *Szikszói* *Szociális Szolgáltató Központon* keresztül biztosítja a szociális és gyermekjóléti feladatokat,

c) szociális és gyermekjóléti ellátások közül biztosítja az alábbiakat:

ca) jelzőrendszeres házi segítségnyújtás

cb) a házi segítségnyújtás

cc) család- és gyermekjóléti szolgálat

cd) család- és gyermekjóléti központ „

**3.§**

A rendelet 3. számú függeléke az alábbiak szerint módosul:

**„Szikszó Város Önkormányzat szerveinek és intézményeinek**

**hivatalos megnevezése**

**Szikszó Város Önkormányzata által működtetett, szakmai felügyelet szerint a Klebersberg Intézményfenntartó Központ alá tartozó intézmény:**

1. Szikszói Móricz Zsigmond Általános Iskola (3800 Szikszó, Bethlen G. u. 1.)

**Önállóan működő költségvetési szerv:**

1. Szikszói Városi Óvoda és Bölcsőde (3800 Szikszó, Rákóczi u. 60.)

*2. Szikszói Városi Szabadidőközpont és Könyvtár (3800 Szikszó, Rákóczi u. 33.)*

**Önkormányzati részesedéssel rendelkező gazdasági társaságok:**

1. Turul Provincia Nonprofit Kft. (3800 Szikszó, Kálvin tér 1.)

2. Szikszói Ipari Park Kft. (3800 Szikszó, Kálvin tér 1.)

3. Bonhause Kft. (3800 Szikszó, Bethlen Gábor u. 2.)

4. Infraglass Kft. (3800 Szikszó, Bethlen Gábor u. 2)

5. Project Invest Group Kft. (3800 Szikszó, Rákóczi út 20.)

6. SIXO-NET Kft. (3800 Szikszó, Rákóczi út 60.)

7. Taktaköz-Hernádvölgy Fejlesztéséért Nonprofit Kft. (3928 Tiszatardos, Kossuth L. út 34.)

8. Sixo Park Kft. (3800 Szikszó, Bethlen Gábor u. 2.)

9. Sixo Tender Kft. (3800 Szikszó, Kálvin tér 1.)

*10. SIXO Fejlesztési Kft. (3800 Szikszó,Rákóczi utca 33.)”*

**4.§**

Ez a rendelet kihirdetését követő napon lép hatályba.

9./A szociális ellátások helyi szabályairól szóló 28/2011.(XII.02.) számú önkormányzati rendelet módosítása

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol.

Egyéb hozzászólás, módosító javaslat nem volt, dr. Gulyásné dr. Kerekes Rita bizottsági elnök szavazásra teszi fel a rendelet-tervezetet, melyet a Bizottság – 4 fő van jelen a szavazásnál – egyhangúlag 4 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZAT KÉPVISELŐ-TESTÜLETÉNEK**

**…/2020.(….) ÖNKORMÁNYZATI RENDELETE**

**a szociális ellátások helyi szabályairól szóló 28/2011.(XII.02.) számú önkormányzati rendelet módosításáról**

Szikszó Város Önkormányzat Képviselő-testülete Magyarország Alaptörvénye 32. cikk (2) bekezdésében biztosított jogalkotói jogkörében eljárva, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8a) pontjában, valaminta szociális igazgatásról és szociális ellátásokról szóló 1993. évi III. törvény 115.§ (1) bekezdésében kapott felhatalmazás alapján az alábbiakat rendeli el:

1.§

A rendelet 10. § (2) bekezdés (b) pontja az alábbiak szerint módosul:

„(2) A támogatás mértéke egyszeri

(b) 30.000.-Ft értékű Szikszó-jegy, amennyiben az adott évben öregségi nyugdíjkorhatárt elérő kérelmező havi jövedelme *meghaladja az öregségi nyugdíj mindenkori legkisebb összegének 200 %-át, de nem éri el* az öregségi nyugdíj mindenkori legkisebb összegének 350 %-át,”

2.§

A rendelet 2020. július 15. napján lép hatályba és a hatályba lépését követő napon hatályát veszti.

10./ Döntés a „Szikszó-jegy” kibocsátásával kapcsolatban

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol. Kiegészítésül elmondja, hogy az előterjesztéshez két határozati javaslat tartozik. Tóth Imre vállalkozó új elfogadóhely?

Sváb Antal polgármester: igen, új elfogadóhely is van közöttük. Bárki jelentkezhet, aki szeretné beváltani.

Battáné dr. Tóth Zita jegyző: dönteni szükséges továbbá a tavaly kiadott Szikszó Jegyek beváltási idejének meghosszabbításáról is.

dr. Gulyásné dr. Kerekes Rita bizottsági elnök szavazásra teszi fel az I. számú határozati javaslatot, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 46/2020.(VI1.14.) PüGVB Határozat**

**Tárgy: Döntés a 2019-ben kiadott „Szikszó jegy” beváltási időszakának meghosszabbításáról**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy meghosszabbítja a 2019. évben kiadott „Szikszó-jegy” beváltási határidejét 2020. augusztus 31. napjáig.

Felelős: a bizottság elnöke

Határidő: a következő bizottsági ülés

A II. számú határozati javaslatot, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 47/2020.(VI1.14.) PüGVB Határozat**

**Tárgy: Döntés a „Szikszó jegy” kibocsátásával kapcsolatban**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy a helyi szociális ellátásokról szóló 28/2011. (XII.02.) önkormányzati rendelete alapján az arra jogosult és azt kérelmező lakosok részére „Szikszó jegyet” ad. A „Szikszó jegy” egyszeri szociális támogatásra szolgál, mely 2021. szeptember 30. napjáig használható fel az alábbi elfogadóhelyeken:

* ZTR Kft.
* Szikszói Városi Szabadidőközpont és Könyvtár
* Szikszói Közös Önkormányzati Hivatal
* SIXO Tender Kft.
* Liga István egyéni vállalkozó (Liga Tüzép)
* Szemán József egyéni vállalkozó (Sarki Hús és Vegyes Élelmiszer Üzlet)
* Szikszói Szociális Szolgáltató Központ
* Ducsai Gergelyné egyéni vállalkozó (Tornyos ABC)
* Tóth Imre egyéni vállalkozó (Húsüzlet)

Felhatalmazza a polgármestert a szolgáltatókkal történő elfogadóhelyi szerződések megkötésére az előterjesztés mellékletét képező tartalommal

A „Szikszó jegy” kibocsátására a fedezetet Szikszó Város Önkormányzata a 2020. évi költségvetésébe betervezi, azt saját bevételéből biztosítja.

Felelős: a bizottság elnöke

Határidő: a következő bizottsági ülés

11./Döntés TOP-1.1.1-15-BO1-2016-00007 azonosító számú, „Új iparterület kialakítása Szikszón a vállalkozások versenyképességének javítása, valamint a foglalkoztatás elősegítése céljából” című pályázat keretében kialakítandó ipari park megvalósítási helyszínének megváltoztatásról, új helyszín elfogadásáról

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol.

dr. Piskóti István alpolgármester: ezzel az összevonással működhet, és reálisan megvalósíthatóvá válik mindkét pályázat.

dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 48/2020.(VI1.14.) PüGVB Határozat**

**Tárgy: Döntés TOP-1.1.1-15-BO1-2016-00007 azonosító számú, „Új iparterület kialakítása Szikszón a vállalkozások versenyképességének javítása, valamint a foglalkoztatás elősegítése céljából” című pályázat keretében kialakítandó ipari park megvalósítási helyszínének megváltoztatásról, új helyszín elfogadásáról**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, határozzon úgy, hogy TOP-1.1.1-15-BO1-2016-00007 azonosító számú, „Új iparterület kialakítása Szikszón a vállalkozások versenyképességének javítása, valamint a foglalkoztatás elősegítése céljából” című pályázat keretében kialakítandó ipari park megvalósítási helyszínét megváltoztatja, a projektet új helyszínen valósítja meg.

A projekt új megvalósítási helyszínei:

023/50 hrsz 2,56 ha

023/4hrsz 9,32 ha

023/56 hrsz 1,42 ha

023/57 hrsz 0,88 ha

023/58 hrsz 2,25 ha

025/1 hrsz 1,14 ha

023/28 hrsz 0,99 ha\*

Összesen: 18,56 ha

A Képviselő-testület hatalmazza fel a polgármestert a helyszín változtatással járó intézkedések megtételére.

Felelős: a bizottság elnöke

Határidő: a következő bizottsági ülés

12./ Helyi Esélyegyenlőségi Program felülvizsgálata

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol.

Hozzászólás nem volt, dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 49/2020.(VI1.14.) PüGVB Határozat**

**Tárgy: A Helyi Esélyegyenlőségi Program felülvizsgálata**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdés alapján a Szikszó Város Önkormányzat által 2018. augusztus 16-án, a 138/2018.(VIII.16.) számú K.T. Határozattal elfogadott Helyi Esélyegyenlőségi Programot vizsgálja felül, a szükséges változások kerüljenek rögzítésre és az előterjesztése mellékletét képezzék.

Hatalmazza fel a polgármestert a szükséges dokumentumok aláírására.

Felelős: a bizottság elnöke

Határidő: a következő bizottsági ülés

13./ Döntés a Szikszó belterület 571/A helyrajzi számú ingatlanra bejegyzett elővásárlási jogról történő lemondásról

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol.

Battáné dr. Tóth Zita jegyző: a Toldi utcában található az ingatlan, az ingatlan az önkormányzat tulajdona, a felépítmény magántulajdonban van. A tulajdonos szeretné eladni a házat, ezért az önkormányzatnak le kell mondania az elővásárlási jogról.

dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 50/2020.(VI1.14.) PüGVB Határozat**

**Tárgy: Döntés a Szikszó belterület 571/A helyrajzi számú ingatlanra bejegyzett elővásárlási jogról történő lemondásról**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy mondjon le a Szikszó belterület 571/A helyrajzi számú ingatlanra bejegyzett elővásárlási jogról.

Felelős: a bizottság elnöke

Határidő: a következő bizottsági ülés

14./ Önkormányzati feladatellátást szolgáló fejlesztésre pályázat benyújtása.

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol.

Kriván Ildikó osztályvezető: egy EBR-es pályázatról van szó, október 16-ig dönt a minisztérium róla, a következő évdecember 31-ig kell megvalósítani a beruházást. Az óvoda nyílászáróit lenne lehetőség kicserélni, összesen 41 db nyílászáróról van szó.

dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 4 fő van jelen a szavazásnál – egyhangúlag 4 igen szavazattal elfogad és meghozza az alábbi határozatot:

**Szám: 51/2020.(VI1.14.) PüGVB Határozat**

**Tárgy: Önkormányzati feladatellátást szolgáló fejlesztésre pályázat benyújtása**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy Magyarország 2020. évi központi költségvetéséről szóló 2019. évi LXXI. törvény 3. melléklet II. 2. pont szerinti Önkormányzati feladatellátást szolgáló fejlesztések támogatása jogcímhez kapcsolódó pályázati kiírás alapján pályázatot nyújtson be kötelező önkormányzati feladatot ellátó intézmények fejlesztése, felújítására vonatkozóan.

Pályázati alcél 70%-os kapacitás kihasználtságot meghaladó óvodai nevelést végző intézmény infrastrukturális fejlesztése, felújítása.

A felújítással érintett intézmény a Szikszói Városi Óvoda és Bölcsőde 3800 Szikszó, II. Rákóczi Ferenc út 64. szám, hrsz 672/1.

A beérkezett ajánlatok bontása, illetve értékelése alapján a legalacsonyabb érvényes ajánlati ár bruttó 6.150.338.-Ft.

A nyertes ajánlattevő:

KORMOS és TÁRSA Kft.

3530 Miskolc, Mártírok u. 1.

Az ajánlattétel alapján Szikszó Város Önkormányzatának **saját bevételei** terhére 3.075.169.-Ft önerőt biztosít a beruházás kivitelezéséhez.

A Képviselő-testület felhatalmazza a polgármestert a pályázattal kapcsolatos dokumentáció aláírására.

Felelős: a bizottság elnöke

Határidő: a következő bizottsági ülés

dr. Gulyásné dr. Kerekes Rita bizottsági elnök ezután zárt ülést rendel el, melyről külön jegyzőkönyv készül.

Jegyzőkönyv lezárva 16 óra 05 perckor.

Kmf.

dr. Gulyásné dr. Kerekes Rita Stelmach Mariann

bizottsági elnök hitelesítő